Seliküla
Seliküla (18. sajandi kaartidel Sellikül) on küla Järva maakonnas Järva vallas. Enne Eesti omavalitsuste haldusreformi 2017. aastal kuulus küla Järva-Jaani valda. Küla läbib Piibe maantee. Külas on asunud Seliküla mõis. Matthias Johann Eiseni raamatu "Esivanemate varandus" jutus "Katkuaed" kirjeldatakse kiviahervaret Järva-Jaani kihelkonnas Rava ja Säliküla raja peal metsas.